Source: http://24kul.si/evropsko-sodisce-za-clovekove-pravice-proti-trgovini-z-materinstvom
Timestamp: 2020-07-12 02:08:05+00:00

Document:
Evropsko sodišče za človekove pravice proti trgovini z materinstvom | 24KUL.si
Naslovnica / Evropsko sodišče za človekove pravice proti trgovini z materinstvom
Donatina Paradiso in Giovanni Campanelli, sta italijanska zakonca srednjih let, ki živita v Colletortu v Italiji. Po neuspelih poskusih zanositve z IVF sta se odločila, da v nasprotju z italijanskimi zakoni, pridobita otroka s trgovino z materinstvom. Z rusko družbo »Rosjurconsulting«, ki je poiskala ženo za rojstvo otroka, sta sklenila dogovor za plačilo 49.000 evrov, nato je bila gospa oplojena s spolnimi celicami neznanih darovalcev.
Postopek IVF je bil uspešen in 27. 2. 2011 je gospa v Moskvi rodila otroka dečka. V Rusiji sta se italijanska zakonca vpisala kot starša otroka, vendar sta prikrila, da je otrok rojen na podlagi trgovine z materinstvom.
Po prihodu v Italijo sta želela vpisati otroka v rojstni register v Colletortu, a je Italijanski konzulat v Moskvi obvestil sodišče za mladoletnike v Campobassu, Ministrstvo za zunanje zadeve in občino Colletorto, da dojenčkovi dokumenti niso ustrezni.
Kupovanje otrok v Italiji ni dovoljeno, v Sloveniji znani primeri pridobitve otroka preko trgovine z materinstvom
Podlaga za ukrep odvzema otroka in postavitev pod skrbništvo izhaja iz protipravnosti dejanj zakoncev, ki sta, po mnenju italijanskega sodišča, želela obiti italijansko pravo, ki ne dopušča nadomestnega materinstva, vendar omogoča posvojitev. Sodišče jima je očitalo namen izigranja italijanskega prava in s tem protipravnost njunih dejanj, zato jima je sodišče odvzelo otroka in ga namestilo v rejniško družino. Na to odločitev sodišča sta se pritožila na Evropsko sodišče za človekove pravice, ki je v sodbi navedlo, da nadomestno materinstvo ni v skladu s koristmi otroka, zato jima Republika Italija ne rabi vrniti otroka.
Zakonca sta bila pred tem spoznana kot primerna za posvojitev otroka, vendar sta tudi to možnost sedaj izgubila, ker sta na nezakonit in neetičen način skušala kupiti otroka, namesto da bi kot vsi ostali počakala, da bi prišla na vrsto za posvojitev.
Družbeno dogajanje Otroci Trgovina z otroki

References: sodišče 
 sodišče 
 sodišče 
 Sodišče 
 sodišče 
 sodišče